b'\n_START_ARTICLE_\nNelly Merola\n_START_PARAGRAPH_\nNelly Merola, cunoscut\xc4\x83 \xc8\x99i ca Nelly Grigoriu Merola, (n. 24 aprilie 1926, Bucure\xc8\x99ti) este o pictori\xc8\x9b\xc4\x83 rom\xc3\xa2n\xc4\x83, creatoare de costume de teatru \xc8\x99i film. A realizat costumele actorilor pentru filme de referin\xc8\x9b\xc4\x83 ale cinematografiei rom\xc3\xa2ne\xc8\x99ti precum Pa\xc8\x99i spre lun\xc4\x83 (1964), Serb\xc4\x83rile galante (1965), \xc8\x98apte b\xc4\x83ie\xc8\x9bi \xc8\x99i o \xc8\x99treng\xc4\x83ri\xc8\x9b\xc4\x83 (1967), Tinere\xc8\x9be f\xc4\x83r\xc4\x83 b\xc4\x83tr\xc3\xa2ne\xc8\x9be (1969), Veronica (1972), Aventuri la Marea Neagr\xc4\x83 (1972), Toate p\xc3\xaenzele sus (serial TV, 1977), Aurel Vlaicu (1977), Ion: Blestemul p\xc4\x83m\xc3\xa2ntului, blestemul iubirii (1980), Saltimbancii (1981) \xc8\x99i Secretul lui Bachus (1984).\n_START_SECTION_\nBiografie\n_START_PARAGRAPH_\nS-a n\xc4\x83scut la 24 aprilie 1926, \xc3\xaen ora\xc8\x99ul Bucure\xc8\x99ti. A absolvit Institutul de Arte Plastice din Bucure\xc8\x99ti \xc3\xaen 1952 (\xc3\xaen aceea\xc8\x99i promo\xc8\x9bie cu Ileana Oroveanu), ob\xc8\x9bin\xc3\xa2nd calificarea de pictor-scenograf._NEWLINE_Nelly Merola a lucrat ca pictori\xc8\x9b\xc4\x83 \xc8\x99i creatoare de costume de teatru \xc8\x99i film, debut\xc3\xa2nd \xc3\xaen cinematografie cu realizarea costumelor din filmului Pa\xc8\x99i spre lun\xc4\x83 (1964). A participat la realizarea costumelor a unui num\xc4\x83r mare de lungmetraje de fic\xc8\x9biune, printre care se num\xc4\x83r\xc4\x83 Pas\xc4\x83rea furtunii, Titanic vals, R\xc4\x83scoala, Serb\xc4\x83rile galante (1965), Aventuri la Marea Neagr\xc4\x83 (1972), Toate p\xc3\xaenzele sus (serial TV, 1977), Ion: Blestemul p\xc4\x83m\xc3\xa2ntului, blestemul iubirii (1980) \xc8\x99i Saltimbancii (1981)'